'n Voorafgaande ondersoek bet daarop gedui dat daar 'n behoefte bestaan aan 'n tydskrif wat spesialiseer in plaaslike, stedelike en streekgeskiedenis. Professionele historiese tydskrifte sirkuleer net in 'n uitgesoekte akademiese kring, terwyl die tydskrifte en nuusbriewe van plaaslike historiese verenigings te plek- en kontreigebonde is om werklik wye belangstelling te wek. Nie een van hierdie tydskrifte maak voldoende voorsiening vir algemene kontreigeskiedenis of bereik almal wat daarin geïteresseerd is nie.
Hierdie reaksie (gunstig en andersins) dien vir die redaksie tot aansporing om alles in werking te stel om die tydskrif aan sy doel te laat beantwoord. Dit is egter net moontlik as die redaksie die samewerking van die lesers van Contree geniet, in die eerste plek as medewerkers, en ook as bekendstellers van die tydskrif aan 'n groter leserskring. Namens die redaksie nooi ek u dan ook uit om saam te werk ten einde hierdie tydskrif so goed as moontlik uit te bou.
•	Opsomming: Voor die ontdekking van goud was Klerksdorp 'n rustige dorpie wat vir sy bestaan hoofsaaklik afhanklik was van transportryers, jagters en boere wat dit as handelsentrurn gebruik het. Gerugte van belowende ...